መግለጺ ስእሊ, ተጋዳላይ ስብሓት ነጋ ምስ ብጾቱን ዶክተር ሰለሞን ዕንቋይን [የማን] ኣቦይ ስብሓት፡ ግዕዝይና እናተፋሓዅ ዝመፅአ ጠንቂ እዩ። ግዕዝይና ኣሎ ኣብ ዝብል፡ ንእሽተይ እዩ፤ ኣይኰነን መጠኑ ሰፊሕ እዩ ዝብል ክትዕ ነይሩ። ይዕበ ይንኣስ፡ ምልክት እንተ ተራእዩ ብቕልጡፍ እዩ ክእረም ነይሩዎ። ደሓር እናዓበየ ከይዱ፤ ንግዕዝይና ምፅያፍ እናደኸመ መፂኡ። ግዕዝይና ጠንቂ ፀላኢ ስርዓትና እዩ እናተበሃለ ዝነበረና ጥንቃቐ ግን ትሑት እናዀነ መፂኡ። 2008 ዓ.ም ክነፅርዮ ተባሂሉ ተኣዊጁ። ፀረ ዴሞክራሲ ዝዀነ ብሄርተኝነት(ፀቢብነት ወይ ትምክሕቲ ማለት እዩ)፣ ኣኽራርነት ሃይማኖት ፀላእትና እዮም ኢልና ኣነፂርና ኣኣቐሚጥና። ቀንዲ ተሓታቲ ድማ ላዕለዋይ ኣመራርሓ ኢህወዴግ እዩ፤ ብፍላይ ቀዳማይ ሚኒስትርን ምክትሉን እዮም ኢልና ኣቐሚጥና። ስለ'ዚ ብቕልጡፍ ክንሕደስ ኢልና ወሲንና። ዶ/ር ኣብዪ ምስ ተመረፀ እውን ሕዚ እውን ብቕልጡፍን ብዕምቈትን ክንሕደስ ኣለና፤ እንተዘይኰይኑ ኢትዮጵያ ኣብ ሓደጋ እያ ዘላ ኢልና። እዚ ከይተተግበረ ተሪፉ፤ ከመይ ኢሉ ተሪፉ?
